ཁོང་ནས་འདི་སྐད།ཏང་ཀྲུང་དབྱང་གིས་མི་རིགས་ཆོས་ལུགས་ལས་དོན་ལ་མཐོང་ཆེན་ཚད་མེད་གནང་བ་དང་།ཀྲུང་དབྱང་འཐབ་ཕྱོགས་གཅིག་གྱུར་པུའུ་དང་འབྲེལ་ཡོད་སྡེ་ཚན་གྱིས་ང་ཚོར་ལམ་ཁ་ཡངས་པོ་ཕྱེས་ཤིང་སྡིངས་ཆ་ལེགས་པོ་བཏོན་ནས་ང་ཚོར་རང་སྟེང་གི་ནུས་པ་གང་དགར་འདོན་སྤེལ་བྱེད་དུ་བཅུག་ཡོད།ལྷག་པར་ཆོས་དོན་དགོངས་འགྲེལ་ལས་དོན་གྱིས་བོད་བརྒྱུད་ནང་བསྟན་འདི་རྒྱལ་ཁབ་གཅིག་གྱུར་ལ་སྲུང་སྐྱོང་དང་།མི་རིགས་མཐུན་སྒྲིལ་ལ་སྐུལ་སྤེལ།སྤྱི་ཚོགས་བདེ་འཇགས་དང་འཆམ་མཐུན་བརྟན་བརླིང་ལ་སྲུང་སྐྱོང་བྱ་བའི་སྟོབས་ཤུགས་མེད་དུ་མི་རུང་བར་བསྒྱུར་ཡོད་པས།བོད་བརྒྱུད་ནང་བསྟན་འདི་སྤྱི་ཚོགས་རིང་ལུགས་ཀྱི་སྤྱི་ཚོགས་དང་བསྟུན་ཐུབ་ཅིང་།ཀྲུང་ཧྭ་རིག་གནས་དང་འདྲེས་ཐུབ་པ།ཀྲུང་གོ་རྒྱལ་ཁབ་ཀྱི་གནས་ཚུལ་དང་ཆ་འགྲིག་ཡོང་དགོས་ན།བོད་བརྒྱུད་ནང་བསྟན་པའི་སྡེ་འདིས་མ་སྐུལ་རང་རྟོགས་ཀྱི་སྒོ་ནས་ལས་འགན་དང་ལོ་རྒྱུས་ཀྱི་འགན་འཁྲི་འཁུར་དུ་འཁྱེར་ཕོད་ཅིང་།དུས་རབས་ཀྱི་དར་སྲོལ་དང་འཚམ་ཐུབ་པ།རྒྱལ་ཁབ་ཀྱི་འཕེལ་ཕྱོགས་དང་བསྟུན་ཐུབ་པ་ཞིག་བྱེད་དགོས་ཞེས་གསུངས།